Από τη συμμετοχή στην ενσωμάτωση»: Ο θεσμός της Πολιτιστικής Πρωτεύουσας της Ευρώπης στην Ελευσίνα και η ενεργοποίηση του τοπικού πληθυσμού
Creators: name: Χριστοδούλου, Ελένη Παναγιώτη
Publisher: name: Aristotle University of Thessaloniki
Year: 2020
Subjects: Πολιτιστική Πρωτεύουσα της Ευρώπης
Ανάπτυξη Κοινού
Ελευσίνα 2021
European Capital of Culture
Audience Development
Eleusis 2021

description: Σκοπό της παρούσας διπλωματικής εργασίας αποτελεί η διερεύνηση της στρατηγικής ενεργοποίησης και συμμετοχής του τοπικού πληθυσμού της Ελευσίνας, στο πλαίσιο του θεσμού της Πολιτιστικής Πρωτεύουσας της Ευρώπης. Πιο συγκεκριμένα, επιδιώκεται ο εντοπισμός και η ανάδειξη των μεθόδων που χρησιμοποιήθηκαν για τον σχεδιασμό της στρατηγικής προσέγγισης της τοπικής κοινότητας, αλλά και των τρόπων με τους οποίους υλοποιείται και αξιολογείται αυτή η στρατηγική. Ο χαρακτήρας της έρευνας ήταν ποιοτικός, με μεθοδολογικό πλαίσιο τη μελέτη περίπτωσης. Η παραγωγή και συλλογή των ερευνητικών δεδομένων προήλθε από συνεντεύξεις και τη μελέτη επίσημων εγγράφων. Ειδικότερα, διεξήχθησαν δύο συνεντεύξεις με ιθύνοντες της στρατηγικής ενεργοποίησης και συμμετοχής του τοπικού πληθυσμού από την ομάδα της Ελευσίνας 2021, ενώ παράλληλα μελετήθηκαν επίσημα έγγραφα της Ευρωπαϊκής Ένωσης που αφορούν στον θεσμό. Τα αποτελέσματα της έρευνας καταδεικνύουν ότι κατά τη διαμόρφωση της στρατηγικής ενεργοποίησης και συμμετοχής του τοπικού πληθυσμού, από την Ελευσίνα 2021, έγινε σε μεγάλο βαθμό χρήση των επιτυχημένων πρακτικών που προκύπτουν από την βιβλιογραφία, οδηγώντας σε μια δυναμική στρατηγική που συμπεριλάμβανε όλα τα τμήματα της κοινωνίας. Αναφορικά με την υλοποίηση της εν λόγω στρατηγικής, από την ανακήρυξη της πόλης ως Πολιτιστικής Πρωτεύουσας μέχρι σήμερα, αναδεικνύεται ένα φιλόδοξο πρόγραμμα, που λαμβάνει υπόψη τις σημαντικές παραμέτρους της συμμετοχικότητας, της εκπαίδευσης και της βιωσιμότητας, το οποίο όμως συχνά συναντά προσκόμματα, λόγω των δυσκολιών υλοποίησης του καλλιτεχνικού προγράμματος, με το οποίο είναι στενά συνδεδεμένο. Όσον αφορά την αξιολόγηση, δεν κατέστη δυνατή μια αντικειμενική αξιολόγηση της στρατηγικής ενεργοποίησης και συμμετοχής της τοπικής κοινότητας, αφού η Ελευσίνα 2021 δεν έχει εξασφαλίσει ακόμα δεδομένα συστηματικής αξιολόγησης, πέρα από άτυπη προσωπική ανατροφοδότηση, η οποία όμως δεν είναι επαρκής στο πλαίσιο του θεσμού της Πολιτιστικής Πρωτεύουσας της Ευρώπης.
description: Aim of this thesis is to examine the strategy for the engagement and active participation of local population in Eleusis, in the context of a European cultural initiative, the European Capital of Culture. Specifically, the thesis demonstrates the methods through which the audience involvement strategy is shaped, implemented and evaluated by the Audience Development and Participation Department in Eleusis 2021. This issue was examined through a qualitative research approach, as a case study. The data was collected through interviews and official documentation. The results of the research demonstrate a well-developed audience engagement strategy that follows the relevant theory of good practices. As far as the implementation of this strategy is concerned, there are many positive examples that, unfortunately, seem to be often frustrated by bureaucratic issues related to the cultural programme “Eleusis 2021”. Last but not least, the evaluation methods that have been adapted so far, are not adequate in terms of a European cultural policy.